Ժամանակին ամենաշատ հայցերը պատվի և արժանապատվության դեպքերով փորձարկվել են ինձ վրա: Երբ ամեն անգամ ասում են, թե դատարանում ամենամեծ թվով հայցապահանջ մեր թերթի դեմ են ներկայացրել, ապա ասեմ, որ 1996 թվականին Ազգային ժողովի մի թեկնածու ինձ դատի էր տվել և պահանջում էր 50. 000 ԱՄՆ դոլլար: Իրականում ես կարողացել էի ինչ- որ հանցագործության մասին ահազանգել: Հայցը, իհարկե, մերժվեց: Այդ հայցի ընթացքը, պատմությունը նույնիսկ փորձագետներ են ուսումնասիրել: Եթե ժամանակին մենք Եվրոդատարան դիմելու իրավունք ունենայինք, ապա իմ նկատմամբ կատարվածի վերաբերյալ շատ կոշտ դիրքորոշում կարտահայտեր ՄԻԵԴ-ը, որովհետև հետագայում` այդ դատավարությունից հետո, Սահմանադրական դատարանում այդ թեկնածուն պարտվեց և ապացուցվեց մի բան, որ լրագրողն ընդամենը 14 օրվա ընթացքում` մասնակցելով քարոզչությանը, կարող էր կանխել ինչ-որ մի բան, բայց դուք թույլ չտվեցիք` ներքաշելով նրան դատավարական գործընթացների մեջ: